VAIO Ръководство на потребителя Серии VPCEH2/VPCEJ2/VPCEK2/VPCEL2

Справка

# Бележки за използване на батерията

Преди да използвате батерията, прочетете предпазните мерки за правилна употреба по-долу.

## За батерията

- Предоставената батерия е създадена специално за вашия компютър VAIO.

- С оглед на вашата безопасност използвайте само предоставената батерия или указана от Sony батерия по избор.

- От съображения за безопасност зареждането на батерията може да бъде временно прекратено при по-високи или по-ниски температури.

- Докато компютърът VAIO е свързан към електрически контакт чрез адаптера за променлив ток, той използва ток от електрическата мрежа дори ако батерията е поставена.

- Предоставената батерия не е напълно заредена при доставката.

- По време на използването или зареждането на батерията температурата в нея се повишава. Това е нормално и не е повод за притеснения.

- Не използвайте вашия компютър VAIO, без да поставите батерията, тъй като това може да доведе до неизправност на компютъра.

## За разреждането на батерията

След като се зареди, батерията ще се разрежда постепенно с времето дори когато не се използва. Ако не се използва за продължителен период от време, енергията на батерията може да се изчерпи. Препоръчва се да презаредите батерията, преди да я използвате.

## За живота на батерията

Животът на батерията се различава в зависимост от използването и настройките.

## За изхабяването и смяната на батерията

- Батерията е консуматив. Капацитетът постепенно намалява през многократните цикли на презареждане и разреждане. В резултат на това животът на батерията става кратък дори ако е напълно заредена, а впоследствие батерията достига края на живота си. Ако животът на батерията е станал кратък, проверете състоянието на батерията, след което я сменете с нова батерия, указана от Sony.

- Ако след пълно зареждане енергията на батерията се изчерпва бързо или е достигнала края на живота си, трябва да я смените с нова батерия.

## При използване на енергоспестяващия режим

Ако батерията се изтощи по време на режим на заспиване, незаписаната информация преди влизането на компютъра VAIO в режим на заспиване ще се бъде изгубена и няма да може да се възстанови. Запишете цялата информация преди превключване на компютъра в режим на заспиване.
В режим на хибернация цялата информация и състоянието (като например разположението, размерът на прозорците и т.н.) се записват във вграденото устройство за съхранение, така че да няма загуба на информация дори при изтощаване на батерията. Ако не можете да включите компютъра към източник на променливотоково захранване за продължителен период от време, го превключете в режим на хибернация.

## Когато батерията е на изчерпване

- Ако батерията се изтощи във ваше отсъствие, захранването ще прекъсне и обработваната от вас информация ще се изгуби. Докато компютърът VAIO работи на батерия, редовно записвайте информацията и ръчно превключвайте компютъра в режим на хибернация, ако е необходимо.

Сродна тема
Бележки за използването на източника на захранване