VAIO Ръководство на потребителя Серии VPCEH2/VPCEJ2/VPCEK2/VPCEL2

Задача

# Поставяне/премахване на SD карта с памет

Компютърът VAIO е оборудван със слот за SD карта с памет. Може да използвате този слот за обмен на данни с цифрови фотоапарати, видео камери, музикални плейъри и други аудио/видео устройства.
В слота за SD карта с памет на компютъра може да се поставят следните карти с памет:

- SD карта с памет

- SDHC карта с памет

- SDXC карта с памет

## Поставяне на SD карта с памет

1. Намерете слота за SD карта с памет.

1. Хванете SD картата с памет така, че стрелката да сочи към слота, след което внимателно я плъзнете в слота, докато щракне на място.

Иконата на SD картата с памет ще се покаже в прозореца Компютър, след като я поставите в слота.
Забележка

- Внимавайте да не поставите SD картата с памет с неправилна ориентация. Ако я вкарате със сила в слота обърната наобратно, той може да се повреди. Вж. ръководството, предоставено с SD картата с памет, за повече информация.

- Иконата на SD картата с памет няма да се появи в прозореца Компютър, докато не поставите картата в слота.

Съвет

- Когато поставите SD картата с памет в слота за първи път, е възможно да получите подкана да инсталирате софтуерен драйвер за нея. Ако получите подкана, следвайте инструкциите на екрана, за да инсталирате съответния софтуер.

- По време на четене или записване на данни на SD картата с памет индикаторът за достъп до носителя свети.

## Изваждане на SD карта с памет

1. Намерете слота за SD карта с памет.

1. Проверете дали индикаторът за използване на носителя е изключен.

1. Натиснете SD картата с памет към компютъра VAIO, след което я освободете.

1. Издърпайте SD картата с памет от слота.

Сродна тема
Бележки относно използването на SD карти с памет