VAIO Ръководство на потребителя Серии VPCEH2/VPCEJ2/VPCEK2/VPCEL2

Задача

# Поставяне/изваждане на носител "Memory Stick"

Можете да използвате носител "Memory Stick" за записване на данни или прехвърляне на изображения между цифров фотоапарат и компютъра VAIO. За поставяне/изваждане на носител "Memory Stick" следвайте тези стъпки.

## Поставяне на носител "Memory Stick"

1. Намерете слота за "Memory Stick Duo".

1. Хванете носителя "Memory Stick" [Подробности] така, че стрелката да сочи към слота, след което внимателно я плъзнете в слота, докато щракне на място.

Носителят "Memory Stick" се открива автоматично от системата и съдържанието му се показва на екрана*. Ако на работния плот не се появи нищо, щракнете върху (Старт), а след това върху Компютър, след което щракнете двукратно върху иконата на носителя "Memory Stick"*.
* Буквата на устройството за слота за носител "Memory Stick", като например "E:", може да се различава в зависимост от системата за конфигуриране на компютъра VAIO.
Забележка

- Иконата "Memory Stick" ще се появи в прозореца Компютър, след като поставите носителя "Memory Stick" в слота.

- Ако носителят "Memory Stick" не може да се постави лесно в слота, го извадете внимателно и проверете дали го поставяте в правилната посока. Задължително дръжте носителя "Memory Stick" с насочена в правилната посока стрелка, когато го поставяте в слота. За да избегнете повреда на компютъра VAIO или на носителя, не поставяйте носителя "Memory Stick" със сила в слота, ако тя не влиза лесно.

Съвет

- Когато поставите носител "Memory Stick" в слота за първи път, е възможно да получите подкана да инсталирате софтуерен драйвер за него. Ако получите подкана, следвайте инструкциите на екрана, за да инсталирате съответния софтуер.

## Изваждане на носител "Memory Stick"

1. Намерете слота за "Memory Stick Duo".

1. Проверете дали индикаторът за използване на носителя е изключен.

1. Натиснете носителя "Memory Stick" към компютъра VAIO, след което го освободете.

1. Издърпайте носителя "Memory Stick" от слота.

Забележка

- Не изваждайте носителя "Memory Stick", докато индикаторът за използване на носителя свети. Ако го направите, може да загубите информация. Зареждането на големи обеми от данни може да отнеме известно време, така че се уверете, че индикаторът не свети, преди да извадите носителя "Memory Stick".

- Винаги изваждайте внимателно носителя "Memory Stick", за да не изскочи внезапно.

Сродна тема
За носителя "Memory Stick"
Съвместим носител "Memory Stick"
Форматиране на носител "Memory Stick"
Бележки за използването на носител "Memory Stick"