VAIO Ръководство на потребителя Серии VPCEH2/VPCEJ2/VPCEK2/VPCEL2

Задача

# Създаване на носители за възстановяване

Следвайте инструкциите по-долу за създаване на носител за възстановяване.

## Създаване на носители за възстановяване

Съвет

- Можете да използвате оптични дискове и USB флаш устройство като носители за възстановяване. Въпреки това е препоръчително да използвате оптични дискове, като например DVD-R диск, тъй като е възможно случайно да изтриете данните на USB флаш устройство.
  Необходимият брой дискове, видовете носители, които можете да използвате, както и капацитетът на USB флаш устройството, от което се нуждаете, ще се покажат по време на процеса на създаване на носителя за възстановяване.

1. Свържете компютъра VAIO към интернет, изтеглете и инсталирайте най-новите актуализации с помощта на VAIO Update.

1. Щракнете върху (Старт), Всички програми, след което върху VAIO Care.

Ако се появи прозорецът Управление на потребителските акаунти, щракнете върху Да.
Съвет

- Ако в момента сте влезли в компютъра VAIO като стандартен потребител, може да получите подкана да въведете име и парола на администратор.

1. Щракнете върху Recovery & restore, изберете Recovery, след което щракнете върху Create Recovery Media.

1. Прочетете внимателно инструкциите на екрана, след което щракнете върху Напред.

1. Следвайте инструкциите на екрана.

Забележка

- Може да отнеме известно време, за да се покаже текущото състояние на процедурата.

- Не изваждайте и не изключвайте носителя, докато създавате носител за възстановяване, тъй като това може да доведе до неуспешно завършване на процеса.

- Съхранявайте носителите за възстановяване на сигурно място.

## Бележки за създаването на носители за възстановяване

- Носителите за възстановяване са специфични за компютъра, на който са създадени.

- Създайте носителите за възстановяване непосредствено след като компютърът VAIO е готов за работа. В следните случаи може да не успеете да възстановите компютъра от областта за възстановяване, при което ще е необходимо устройството за възстановяване:

- Променили сте областта за възстановяване с помощта на софтуер за промяна на данни.

- Инсталирали сте операционна система, различна от предварително инсталираната операционна система на компютъра.

- Форматирали сте вграденото устройство за съхранение, без да използвате VAIO Care Rescue.

- Не докосвайте и не зацапвайте повърхността на дисковете. Пръстови отпечатъци или прах на повърхността може да причинят грешки при четенето/записването.

- В зависимост от закупения от вас модел е възможно да не успеете да създадете носител за възстановяване с помощта на оптични дискове, с изключение на DVD-R дискове, поради недостиг на дисково пространство.

- Прегледайте предварително помощния файл, предоставен с VAIO Care, когато използвате USB флаш устройство като носител за възстановяване.

Сродна тема
За възстановяването
Възстановяване от областта за възстановяване
Възстановяване от носител за възстановяване
Бележки за възстановяването