VAIO Ръководство на потребителя Серии VPCEH2/VPCEJ2/VPCEK2/VPCEL2

Задача

# Комуникация с друго BLUETOOTH® устройство, като например мишка <модели, оборудвани с BLUETOOTH>

Можете да свързвате BLUETOOTH устройства с компютъра VAIO.
За подробна информация относно BLUETOOTH комуникацията вж. За функцията BLUETOOTH (модели, оборудвани с BLUETOOTH). [Подробности]

1. Задайте превключвателя WIRELESS [Подробности] на ON.

1. Щракнете върху (Старт), Всички програми, след което върху VAIO Smart Network или върху (иконата на VAIO Smart Network) в областта за уведомяване на работния плот.

1. Уверете се, че превключвателят до BLUETOOTH е превключен на On в прозореца VAIO Smart Network.

Ако е зададен на Off, щракнете върху него, за да го превключите на On.
Съвет

- Ако компютърът VAIO поддържа спецификацията за пренос на данни на къси разстояния BLUETOOTH Core Specification Version 3.0 + HS и искате да го използвате, задайте превключвателя до Wireless LAN също на On.

- Уверете се, че индикаторът WIRELESS на компютъра VAIO свети.

1. Щракнете върху (Старт), след което върху Устройства и принтери.

1. Когато се свързвате с BLUETOOTH мишка, я включете, след което натиснете бутона, за да свържете мишката.

Съвет

- Вж. ръководството, предоставено с BLUETOOTH устройството, за информация относно процедурата за подготвяне на устройството за свързване.

1. Щракнете върху Добавяне на устройство.

Компютърът VAIO ще извърши търсене на устройства и ще покаже списък с устройствата. Следвайте инструкциите на екрана, за да регистрирате вашето устройство.
Забележка

- В зависимост от BLUETOOTH устройството намирането му от компютъра VAIO може да отнеме известно време. Ако вашето устройство не присъства в списъка, изпълнете процедурата повторно, за да подготвите устройството за свързване (например, като натиснете бутона за свързване).

- В зависимост от BLUETOOTH устройството процедурата за осъществяване на връзка може да се различава. Вж. предоставеното с това устройство ръководство за информация относно процедурата.

Съвет

- За да свържете BLUETOOTH мишка, я изберете от списъка с устройства, след което щракнете върху бутона Напред. Ако се появи прозорецът Избор на опция за сдвояване, изберете Сдвояване без код, след което щракнете върху бутона Напред. Щракнете върху Затвори с избраната от вас мишка, за да се затвори прозорецът.

- За подробна информация относно операциите щракнете върху (Старт), след което върху Помощ и поддръжка, за да се отвори Помощ и поддръжка на Windows, след което въведете "BLUETOOTH" в полето за търсене.

- Ще се появи прозорец за въвеждане на ключ за достъп, ако дадено BLUETOOTH устройство изисква удостоверяване за осъществяване на връзка. Следвайте инструкциите на екрана за споделяне на ключа за достъп между BLUETOOTH устройството и компютъра VAIO. Ако не желаете да се свързвате, щракнете върху бутона Отмени в прозореца.
  Ключът за достъп е таен код, който се въвежда от даден потребител в процеса на удостоверяване за разрешаване на две BLUETOOTH устройства да комуникират едно с друго. Въведете същия буквено-цифров низ (главните и малки букви имат значение) за двете устройства, за да им разрешите да комуникират едно с друго. Можете да променяте кода за достъп при всяко удостоверяване, ако въведете един и същ код за достъп за двете устройства по време на процеса на удостоверяване. За повече информация относно кода за достъп на дадено BLUETOOTH устройство вж. ръководството, предоставено с устройството. Ако не е въведен код за достъп за BLUETOOTH за определен период от време, процесът на свързване ще бъде прекратен от съображения, свързани със защитата. В този случай опитайте отново.

Сродна тема
За функцията BLUETOOTH® <модели, оборудвани с BLUETOOTH>
Спиране на BLUETOOTH® комуникациите <модели, оборудвани с BLUETOOTH>
Бележки за използването на функцията BLUETOOTH® <модели, оборудвани с BLUETOOTH>
За BLUETOOTH® защитата <модели, оборудвани с BLUETOOTH>