VAIO Ръководство на потребителя Серии VPCEH2/VPCEJ2/VPCEK2/VPCEL2

ЧЗВ

#### Какво да правя, ако не мога да отпечатам документ?

- Уверете се, че настройките на принтера са конфигурирани правилно.
  За информация относно настройките на принтера вж. ръководството, предоставено с принтера.

- Уверете се, че принтерът е включен.
  Вж. ръководството, предоставено с принтера, за повече информация.

- Уверете се, че връзките между захранващия кабел на принтера и адаптера за променлив ток, както и между адаптера за променлив ток и електрическия контакт са сигурни.

- Уверете се, че е инсталиран подходящият драйвер за принтера.
  При свързване на нов принтер е необходимо първо да инсталирате драйвера за него. За информация относно инсталирането на драйвера за принтер вж. ръководството, предоставено с принтера, или посетете уеб сайта на производителя.

- Уверете се, че състоянието на принтера се показва като онлайн или в готовност. След това се уверете, че настройките на принтера са конфигурирани правилно, както е указано в ръководството, предоставено с принтера.

- Уверете се, че принтерът е зададен на Задай като принтер по подразбиране. Вж. Помощ и поддръжка на Windows за повече информация.

- Проверете дали принтерът е съвместим с операционната система Windows, инсталирана на компютъра VAIO.

- Уверете се, че принтерът е свързан с мрежата (LAN).
  Ако принтерът е свързан директно с мрежата (LAN), се уверете, че има включен маршрутизатор или концентратор.
  Ако принтерът е свързан към сървър за принтер, проверете дали на сървъра за принтер не се показва съобщение за грешка.

- Уверете се, че софтуерът работи правилно.
  Възможно е софтуерът да не поддържа формата на документа. В такъв случай документът няма да се отпечата правилно. Свържете се с производителя на софтуера или принтера.

- Уверете се, че е избран правилният порт за вашия принтер.
  За повече информация относно настройките на порта за принтер вж. ръководството, предоставено с принтера, или се свържете с производителя.